Beagle'i väin - Vikipeedia, vaba entsüklopeedia

# Beagle'i väin

###

Liustik Beagle'i väina ääres

Beagle'i väin (hispaania keeles Canal del Beagle) on väin Tulemaa saarestikus. Ta lahutab Tulemaa saart mitmest lõuna poole jäävast väiksemast saarest (sealhulgas Hoste, Navarino, Picton, Lennox ja Nueva). Väin ulatub ida-läänesuunas Atlandi ookeanist Darwini väinani, mille kaudu pääseb Vaiksesse ookeani.

Väina pikkus on umbes 180 (teistel andmetel 240) km, vähim laius umbes 5 km.

Väin algab idas joonest, mis ühendab Navarro neeme Navarino saare kirdeotsaga, ning lõpeb läänes Rafagalese lahena.

## [redigeeri] Teke

Väin on tekkinud kvaternaari jäätumiste viimastes faasides, kui üks Darwini mägedelt laskunud liustik liikus edasi mööda piklikku orgu. Kui jää hiljem taganes, tungis sinna meri. Neist protsessidest annavad tunnistust U-kujuline pikilõige, külgmoreemid ja kaljused saared, mida jää on lihvinud.

## [redigeeri] Laevasõit

Suured laevad saavad Beagle'i väinast küll läbi sõita, kuid ohutum on sõita lõuna poolt Drake'i väina kaudu või põhja poolt Magalhãesi väina kaudu.

Merilõvid Los Lobose saarel Beagle'i väinas

## [redigeeri] Tšiili ja Argentina piir

Alates 1881. aastast kulgeb mööda Beagle'i väina idaosa osa Argentina ja Tšiili vahelisest piirist. Väina lääneosa on Tšiili territooriumil. Väikesed saared väina idaotsas Picton, Lennox ja Nueva on olnud kaua aega piiritüli objektiks. Beagle'i väina järgi on nime saanud Argentina ja Tšiili vaheline Beagle'i konflikt 1978. Aastal 1985 saavutati kokkulepe, mis jättis nad Tšiilile.

## [redigeeri] Nimi

Väin on nime saanud uurimislaeva Beagle järgi, mis tegi Tulemaal hüdrograafilisi uuringuid.

## [redigeeri] Väinaäärsed asulad

Väina põhjakaldal on Ushuaia lahe ääres Argentina linn, Tulemaa provintsi keskus Ushuaia, mida paljud peavad maailma lõunapoolseimaks linnaks. Lõunakaldal on Tšiili sõjaväebaas Puerto Williams.

Beagle'i väin jaanuaris 2006
Välja otsitud andmebaasist "http://et.wikipedia.org../../../b/e/a/Beagle%27i_v%C3%A4in.html"

Kategooriad: Argentina geograafia

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français
- Português
- Türkçe